b'\n_START_ARTICLE_\nVino Bre\xc5\xbeice\n_START_PARAGRAPH_\nVino Bre\xc5\xbeice je slovensko vinarsko podjetje s sede\xc5\xbeem v Bre\xc5\xbeicah, ki deluje na obmo\xc4\x8dju vinorodnega okoli\xc5\xa1a Bizeljsko - Sremi\xc4\x8d._NEWLINE_Za\xc4\x8detki podjetja segajo v leto 1946, ko je bilo ustanovljeno kot izvozno-uvozno trgovsko podjetje VINO - SADJE Bre\xc5\xbeice. Danes je oblikovano kot delni\xc5\xa1ka dru\xc5\xbeba, poleg vinarstva se ukvarja tudi s proizvodnjo brezalkoholnih pija\xc4\x8d._NEWLINE_Vino Bre\xc5\xbeice kot vinska dru\xc5\xbeba nadaljuje tradicijo pridelovanja vin v posavski regiji . Najbolj prepoznavna vina so beli bizelj\xc4\x8dan, rde\xc4\x8di bizelj\xc4\x8dan, rde\xc4\x8di dolenjec, sortna vina, predikati in pene\xc4\x8da vina. Posebnost je portsko vino Moscon Tawny._NEWLINE_Ena od vinskih kleti podjetja se nahaja v Grajski kleti gradu Bre\xc5\xbeice, kjer hranijo arhivska vina.'